**Komunikácia po 18.10.2018**

**Verejný obstarávateľ upozorňuje, že ak bude zákon o verejnom obstarávaní vyžadovať od 18.10.2018 uplatnenie plnej elektronizácie procesu verejného obstarávania bude prebiehať komunikácia medzi verejným obstarávateľom a uchádzačom nasledovne:**

Verejný obstarávateľ bude pri komunikácii s uchádzačmi postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie medzi verejným obstarávateľom a uchádzačmi.

JOSEPHINE je systém umiestnený na doméne [https://josephine.proebiz.com](https://josephine.proebiz.com/) a bude na účely dokončenia tohto verejného obstarávania softvér používaný na elektronickú komunikáciu.

Uchádzač **bude mať povinnosť registrovať / autentifikovať sa do systému JOSEPHINE**: Registrovať sa do systému bude môcť pomocou hesla aj pomocou občianskeho preukazu s elektronickým čipom a bezpečnostným osobnostným kódom (eID).

Autentifikáciu bude možné urobiť dvoma spôsobmi:

- v systému JOSEPHINE registráciou a prihlásením pomocou občianskeho preukazom s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorej pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE a to v pracovných dňoch v čase 8.00 – 16.00 hod., alebo

- alebo počkaním na autorizačný kód, ktorý bude poslaný na adresu sídla firmy uchádzača v listovej podobe formou doporučenej pošty. Lehota na tento úkon je **4 pracovné dni**.

Registrovaný / autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a klikne na tlačidlo „Zaujíma ma to“.

Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome

- Microsoft Edge

**Pravidlá pre doručovanie v systéme JOSEPHINE (u registrovaných /autentifikovaných uchádzačov):**

* 1. zásielka sa považuje za doručenú uchádzačovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.
	2. Ak je odosielateľom zásielky verejný obstarávateľ, tak uchádzačovi bude na ním určený kontaktný e-mail / e-maily bezodkladne odoslaná informácia, že k predmetnej zákazke existuje nová zásielka/správa. Uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom realizovanú cez komunikačné rozhranie systému JOSEPHINE.
	3. Ak je odosielateľom informácie uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.